ડીએસકે ગ્રુપનાં હેમંતી કુલકર્ણી કહે છે, ‘મહિલાઓમાં એક પ્રકારની સ્વભાવગત સાવચેતી હોય છે અને તેઓ વધુપડતું જોખમ લેવા નથી માગતી. તેઓ કોઈ પણ સોદો એની સારી અને નરસી દરેક બાબત બરાબર તપાસીને જ નક્કી કરે છે. એની સામે પુરુષાો વધુ આત્મવિશ્વાસ બતાવતા હોય છે. મારી કંપનીમાં મેં શરૂઆતમાં એચઆરની જવાબદારી સંભાળી હતી. પહેલાં ભૂતકાળમાં હું પણ નોકરી કરતી હતી એટલે મને ખબર છે કે નોકરિયાત માણસોને કઈ સામાન્ય સમસ્યાઓનો સામનો કરવો પડતો હોય છે. અરે, આજે પણ નોકરિયાત માણસો માટે કોઈ પણ નિર્ણય લેવાનો હોય ત્યારે હું તેમનાં શૂઝમાં પગ મૂકીને જોવાની કોશિશ કરું છું. એટલે જ ડીએસકે ગ્રુપમાં કામ કરતા લોકો મને વહિની (ભાભી) કહીને બોલાવે છે અને મને લાગે છે કે આ લોકો મારો વિસ્તરેલો પરિવાર છે. મને લાગે છે કે વધુમાં વધુ મહિલાઓએ વ્યવસાયમાં પોતાનો હાથ અજમાવવો જોઈએ; કારણ કે તેઓ જનમથી જ એવી કુનેહ લઈને જન્મે છે કે ઘર, સ્વજનો અને કામ બધું વ્યવસ્થિત સંભાળે છે.’